நாவேந்தன்
{{தகவற்சட்டம் நபர்
 |name = நாவேந்தன்
 |image = Naventhan.JPG
 |caption = 
 |birth_name = த. திருநாவுக்கரசு
 |birth_date = {{birth date|1932|12|14}}
 |birth_place = [[புங்குடுதீவு]]
 |death_date = {{death date and age|2000|7|10|1932|12|14}}
 |death_place = 
 |death_cause =
 |resting_place =
 |resting_place_coordinates =
 |residence = 
 |nationality = [[இலங்கைத் தமிழர்]]
 |other_names =
 |known_for = ஈழத்து எழுத்தாளர் 
 |education =
 |employer = 
 | occupation = 
 | title =
 | religion=
 | spouse=
 |children=
 |parents= தம்பிராசா, சிவபாக்கியம்
 |speciality=
 |relatives= [[த. துரைசிங்கம்]]
 |signature =
 |website=
 |}}
 
 '''நாவேந்தன்''' (14 திசம்பர் 1932 – 10 சூலை 2000) [[இலங்கை]]யின் மூத்த படைப்பாளிகளில் ஒருவர். சிறுகதை ஆசிரியர், பத்திரிகையாளர், கட்டுரையாளர், கவிஞர், ஆய்வாளர், விமர்சகர், கல்வியியலாளர், தொழிற்சங்கவாதி எனப் பல்பரிமாணங்களைக் கொண்டிருந்தவர். இவரது &quot;வாழ்வு&quot; சிறுகதைத் தொகுதி இலங்கை அரசின் சாகித்திய மண்டலப் பரிசினையும் பெற்றது.&lt;ref name=TK&gt;{{cite web |url= http://www.thinakaran.lk/2009/07/10/_art.asp?fn=f0907101 |title= சாதாரண மக்களின் வாழ்வியல் சிக்கல்களை சிறுகதைகள் மூலம் வெளிப்படுத்தியவர் நாவேந்தன் |last= சம்பந்தன் |first= இரா. |author= |author-link= இரா. சம்பந்தன் |date= 10 சூலை 2009 |publisher= [[தினகரன் (இலங்கை)|தினகரன் வாரமஞ்சரி]] |archive-url= https://web.archive.org/web/20090715220446/http://www.thinakaran.lk/2009/07/10/_art.asp?fn=f0907101 |archive-date= 15 சூலை 2009 |url-status=dead|access-date=10 சூலை 2009}}&lt;/ref&gt;
 
 == வாழ்க்கைக் குறிப்பு ==
 நாவேந்தன் [[யாழ்ப்பாண மாவட்டம்]], [[புங்குடுதீவு|புங்குடுதீவில்]] பிறந்தவர். இவரது இயற்பெயர் திருநாவுக்கரசு.&lt;ref name=TA&gt;[https://www.tamilauthors.com/01/811.html நாவேந்தன் நினைவுகள்]&lt;/ref&gt; பயிற்றப்பட்ட ஆசிரியராகி சட்டமுதற் தேர்வில் சித்திபெற்று முதலாந்தர அதிபராகப் பதவியில் உயர்ந்தவர். அரசியல் அரங்கிலும் இலக்கிய உலகிலும் தனக்கெனத் தனியான தமிழ் நடையைக் கொண்டிருந்தார்.
 
 == எழுத்துத் துறையில் ==
 தமது பதினைந்தாவது வயதில் [[இந்து சாதனம்]] மூலம் எழுத்துத்துறையில் புகுந்த நாவேந்தன் தமிழ்க் குரல், சங்கப்பலகை, நாவேந்தன், நம்நாடு ஆகிய இதழ்களை நடத்தினார். ஆம்பலூர் அருணகிரிதாசர், பண்டிதர் பரசுராமமூர்த்தி, காண்டீபன், நக்கீரன், தீப்பொறி, ததீஜி ஆகிய பல புனைப்பெயர்களில் விமர்சனங்களை எழுதியுள்ளார்.&lt;ref name=TK/&gt;
 
 தினகரன், வீரகேசரி, சிந்தாமணி, விவேகி, கலைச் செல்வி, உதயன், உதயதாரகை ஆகிய இதழ்களில் இவரது சிறுகதைகள் பல வெளிவந்தன. எனினும் [[சுதந்திரன்|சுதந்திரனிலேயே]] அதிகமான சிறுகதைகளையும் நாடகங்களையும் கவிதைகளையும் எழுதியுள்ளார். [[தமிழகம்|தமிழகத்திலிருந்து]] வெளியான தென்றல், உமா, கலைமன்றம், அறப்போர், தென்றல்திரை, சாட்டை, மணிமொழி ஆகிய இதழ்களில் இவரது படைப்புகள் வெளியிட்டுள்ளன. தமது இறுதிக்காலத்தில் இவர் எழுதிய &quot;மரியாள் மகதலேனா&quot; என்னும் குறுங்காவியத்தை தென்னிந்திய திருச்சபையின் யாழ்ப்பாணம் அத்தியட்சாதீனம் வெளியிட்டது.
 
 சமுதாய அவலங்களை சாதாரண மக்களின் பிரச்சினைகளை மூடத்தனங்களை தீண்டாமையைக் கருப்பொருளாகக் கொண்டு சிறுகதைகள் படைத்தார். இவர் அநேக கட்டுரை நூல்களையும் நாடகங்களையும் எழுதியுள்ளார்.
 
 == அரசியல் பணி ==
 [[யாழ்ப்பாணம்]] மாநகரசபையின் பிரதி மேயராகவும் பதவிவகித்தவர் நாவேந்தன். [[இலங்கை தமிழரசுக் கட்சி]] நடத்திய பல்வேறு போராட்டங்களிலும் பங்குபற்றியவர். சிங்கள ஸ்ரீ எதிர்ப்புப் போராட்டத்திலீடுபட்டு ஒருவார காலச் சிறைத் தண்டனையையும் அனுபவித்தவர். சிறையிலிருந்து வெளிவந்ததும் அவர் எழுதி வெளியிட்ட &quot;சிறீ அளித்த சிறை&quot; என்னும் நூல் அரசியல் தலைவர்கள் பலரதும் பாராட்டுக்குள்ளானது.&lt;ref name=TK/&gt;
 
 == நினைவு விருது ==
 யாழ். இலக்கிய வட்டம் நாவேந்தன் நினைவாக ஆண்டு தோறும் ஈழத்தில் வெளியாகும் சிறுகதைத் தொகுதிகளுக்குள் சிறந்ததெனத் தெரிவு செய்யப்படும் சிறுகதைத் தொகுதிக்கு நாவேந்தன் விருதினை வழங்கிவருகிறது.
 
 == வெளிவந்த நூல்கள் ==
 === சிறுகதைத் தொகுதிகள் ===
 * ''வாழ்வு''
 * ''தெய்வ மகன்''
 வாழ்வு சிறுகதைத் தொகுதி இலங்கை அரசின் சாகித்திய மண்டல விருதினையும் (1964) பெற்றது.
 
 === குறுங்காவியம் ===
 * ''மரியாள் மகதலேனா''
 
 === கட்டுரை நூல்கள் ===
 * ''மானவீரன் கும்பகர்ணன்''
 * ''சிலப்பதிகாரச் செந்நெறி''
 * ''நான் ஒரு பிச்சைக்காரன்''
 * ''தலைவர் வன்னியசிங்கம்''
 * ''ஜோண் கஸ்டர்''
 
 === நாடகங்கள் ===
 * ''பெருநெருப்பு''
 * ''மண்டோதரி''
 * ''தாரை''
 
 === வேறு ===
 * ''சிறீ அளித்த சிறை''
 
 == மேற்கோள்கள் ==
 {{Reflist}}
 
 [[பகுப்பு:ஈழத்து எழுத்தாளர்கள்]]
 [[பகுப்பு:1932 பிறப்புகள்]]
 [[பகுப்பு:2000 இறப்புகள்]]
 [[பகுப்பு:புங்குடுதீவு நபர்கள்]]
 [[பகுப்பு:இலங்கைத் தமிழரசுக் கட்சி அரசியல்வாதிகள்]]
 [[பகுப்பு:இலங்கைத் தமிழ் அரசியல்வாதிகள்]]